UIT DIE PUT VAN DEPRESSIE Theo Verwey The Founder of NAD Therapy
Ek het 'n merkwaardige omwenteling beleef toe ek met NAD-terapie begin het ná jarelange sielsverlammende energieloosheid toe ek kragteloos voortgeploeter het in die sloot van major depressie ná die dood van ons twee jongste kinders in hul twintigs op 8 Februarie 1993.
Die emosionele stress van die trauma van die verlies van twee kinders put 'n mens liggaamlik uit. Eintlik beteken dit dat die produksie van NAD nie by die eise van die liggaam kan byhou nie.
In die lang jare van depressie het ek nooit kon dink ek ooit sewentig jaar sou haal nie, maar nou op 84 jaar (Ek word op 4 Oktober 85) is ek vol energie en doen harde werk terwyl ek ook artikels skryf. Veral die skryfwerk is merkwaardig omdat 'n mens daarvoor volop energie nodig het.
Destyds het ek gereeld probeer om werk te doen en daardeur krag op te bou. Vandag weet ek jy kan geen wilsbesluit neem om iets aan te pak as jy in die eerste geval nie die liggaamlik energie daarvoor het nie. Jy het energie nodig om sinvol te lees en selfs na musiek te luister. Daarom is dit sinneloos om vir iemand indepressie te sê 'ruk jou reg'. Net so sinloos as om vir 'n parapleeg te sê hy sal gesond word as hy elke dag tien kilometer hardloop.
Ek was so vergeetagtig dat ek op my bed gaan lê om 'n boek te lees net om dan te besef ek het 'n pak bevrore vleis in my hand. My hande het so gebewe dat ek nie 'n koppie tee kon vashou sonder om te stort nie. Ek het anti-depressante geneem en vitamines en kragkos ingeneem, maar het steeds voortgeploeter. Soms het ek probeer om 'n taak te verrig, maar binne tien minute gaan lê. Jare het so verbygesleep.
Uiteindelik het ek van 'n boek oor NAD gehoor en dit toevallig gekry en gelees. Na die behandeling met nikotienamied adonien deokleotied (NAD) het ek weer krag opgebou. Dinge het mettertyd verbeter maar eers toe ek binne drie weke, vier keer die drup-behandeling gekry het, was ek nie meer lus vir sigarette of wyn nie. 'n Driekwart botteltjie Tassies en 'n pakkie Camel plain was skielik niks meer vir my werd nie.
Ek het die energie gehad om dae lank met hout te werk. Dit was 'n merkwaardige omwenteling. Die ses rooi stoeltjies met olienhoutpote en -leunings is nou nog vir my ekstra mooi omdat dit die eerste bewys van my nuwe lewe was. Sedertdien het ek binne drie jaar 104 stukke baie landelike stoele, banke en tafels deure en ook beeldhouwerk vir 'n wildplaas in Botswana. Sedert Augustus 2012 het ek 27 olienhout- banke en -stoele gemaak benewens ander werk, skottelgoedwas, wasgoed stryk en kosmaak. En twee van my beeldhouwerke in olien en karee word by die Saxon-hotel se uitstalling van 23 kunstenaars uitgestal.
Maar die belangrikste is dat my verstand helder genoeg is dat ek nou vir seker tien jaar al vier boeke elke drie weke uitneem en met insig lees. Meesal boeke wat my kennis en insig verbreed.Gesonde werk is feitlik soos 'n spoor vir die stroom gedagtes deur jou brein.
Sederdien onderhou ek my NAD vlakke met Nutripyn kapsules wat my NAD vlakke en voeding ondersteun. NAD speel 'n deurslaggewende rol wanneer plante sonlig in energie omskakel. In 'n Duitse skets van sowat twintig jaar gelede word aangetoon hoe NAD op drie-en-negentig plekke in die menslike gestel 'n kernrol speel. Vandag dui die wetenskap reeds 500 funksies in die menslike liggaam aan waar NAD 'n uiters kardinale rol vervul.
Die menslike liggaam van ongeveer 70 kg, bestaan uit nagenoeg 30 triljoen selle en 39 triljoen bakterie. Hoewel hulle so klein is dat die selle eers teen 1860 uitgeken is met die ontwikkeling van die mikroskoop en die selteorie toe ontstaan het, beweeg daar binne elke sel baie dermiljoene atome en molekules teen ontsaglike snelhede en te midde baie klein elektriese ladings om boodskappe oor te dra. Voelsel uit die spysvertering word in die selle verwerk in molekules wat as kragstasies dien en die energie verskaf waardeur selle afgebreek en herbou word. Dit is hier waar NAD een van sy grootste rolle speel om energie (ATP) op te wek. Vandag weet ons dat geen lewe moontlik is sonder hierdie klein wondermolekuul NAD en die ondersteunende voeding daarby nie.
Dr Ansie Gous, sielkundige en pastoriemoeder wat al die dood van haar tienerdogter beleef het:Ek het dit met diep ontroering en baie trane gelees. Dit is aangrypend.